
Broj: 
Datum: 06.03.2025. godine


Na osnovu člana 95. Statuta Općine Travnik (Prečišćeni tekst „Službene novine općine Travnik“, broj 11/05) i Odluke o programu utroška sredstava za sportka udruženja i udruženja građana za 2025. godinu , broj: 01-1-04-28-73-99/25od 05.03. 2025. godine,  Općina Travnik, r a s p i s u j e 


JAVNI POZIV 
za dodjelu sredstava  sportskim  udruženjima  i udruženjima  građana  za 2025. godinu 
 

Član 1.

Općina Travnik poziva  sportska udruženja i udruženja građana,   registrovana na području  Općine Travnik da dostave prijedloge projekata koji su od posebnog značaja za lokalnu zajednicu. Prijedlozi projekata moraju biti u skladu sa razvojnim ciljevima Općine Travnik, strateškim dokumentima i akcionim planovima, te doprinijeti unapređenju društvenih, privrednih i sportskih aktivnosti u općini. 
  
Član 2.

(1)   Pravo na dodjelu budžetskih sredstava za sufinansiranje imaju neprofitne  organizacije koje realizuju aktivnosti, djeluju ili provode svoje projekte i druge aktivnosti na prostoru Općine Travnik.   
(2)   Udruženja od posebnog interesa ne mogu učestvovati u ovom javnom pozivu.      
(3)  Korisnici sredstava iz stava 1. ovoga člana kojima su dodijeljena sredstva za prethodnu godinu,a koji nisu dostavili finansijski izvještaj o namjenskom utrošku sredstava dodijeljenih za prethodnu godinu, ne mogu učestvovati u raspodjeli sredstava za tekuću godinu.   
 (4)  Jedna neprofitna organizacija može podnijeti zahtjev za maksimalno tri projekta u okviru jedne kalendarske godine. Projekti se navode na jednom prijavnom obrascu sa uključenim troškovima za sva tri projekta. 
                                    
(1) Javni poziv za transfere neprofitnih organizacija obuhvata   sljedeće oblasti:
1. TRANSFER ZA SPORT ZA PROJEKTE PO JAVNOM POZIVU (ukupan budžet: 340.000,00 KM) 
a) projekti sportskog i rekreativnog sadržaja
b) projekti omasovljavanja sporta
c) projekti širenja zdravstvenog i rekreativnog sporta
d) projekti afirmacije sporta
e) podrška sportskim klubovima i sportskom savezu 

2. TRANSFERI UDRUŽENJIMA ZA PROJEKTE PO JAVNOM POZIVU (ukupan budžet 427.150,00 KM)
a) projekti humanitarne pomoći socijalno ugroženim građanima, izbjeglim i raseljenim licima, starim i bolesnim osobama, djeci bez roditelja, žrtvama nasilja i sl.
b) organizovanje besplatne podjele hrane, odjeće, medicinskih i drugih potrepština. 
c) psihosocijalni projekti (savjetovalište i radionice)
d) edukativni projekti za borbu protiv aktuelnih poroka u društvu (droga, kriminal, alkohol i ostalo)
e) edukativni projekti za djecu i i učenike 
f) projekti osnaživanja i socijalnog uključivanja osjetljivih i marginaliziranih društvenih grupa.
g) promocija Travnika sa domaćim i međunarodnom organizacijama, kao što su konzulska vremena, noćna utrka, Ilhamijini i Andrićevi dani i sl. 
h) jačanje kapaciteta suradnje sa dijasporom 
i) projekti jačanja kapaciteta digitalnih i informacionih tehnologija
j) jačanje kapaciteta sa partnerskim gradovima 
k) projekti usmjereni ka jačanju partnerstava između javnog, civilnog i privatnog sektora
l) projekti kreativnog izražavanja u muzici, pozorištu, medijima, folkloru, književnom stvaralaštvu, umjetničkoj fotografiji, likovnoj umjetnosti, i sl.
m) projekti usmjereni ka očuvanju i promociji kulturne baštine.
n) projekti očuvanja zaštite od požara, poplava i drugih elementarnih nepogoda
o) projekti udruženjima za njegu osoba sa invaliditetom 
p) projekti koji promovišu odgovoran odnos prema prirodi, ekologiji i unapređenju kvaliteta življenja
q) projekti edukacije građana o očuvanju i zaštiti čovjekove okoline i životinja projekti usmjereni ka uređenju prostora

                                                                    Član 3.

Budžetska sredstva će se dodjeljivati  na osnovu prijave na javni poziv i na osnovu zahtjeva podnesenih tokom godine za projekte koji su od značaja Općini Travnik.  

Član 4.
(1) Vrednovanje projekata vrši Odbor za društvene djelatnosti  a nadzor nad utroškom sredstava provodi Služba.
(2) Odbor za društvene djelatnosti uz prethodno razmatranje i utvrđivanje zadovoljavanja općih, pozitivnih, posebnih i eliminacijskih kriterija propisanih ovom Odlukom, sačinjava listu o raspodjeli sredstava i istu dostavlja Načelniku na saglasnost.
(3) Služba će provoditi kontrolu namjenskog utroška sredstava odobrenih korisnicima na osnovu izvještaja koji je dostavio korisnik, a prema potrebi, i neposredno kod korisnika sredstava.
(4) Služba je dužna nakon obavljenog nadzora, najkasnije do 15.04.2026. godine, Načelniku dostaviti izvještaj o kontroli utrošenih sredstava za prethodnu godinu.

Član 5.
(1) Podnosioci zahtjeva navedeni u članu 2. ove Odluke, Službi podnose prijavu na javni poziv.
(2) Prijava iz stava (1) ovog člana treba sadržavati:
a. popunjenu prijavnu dokumentaciju; 
b. rješenje o registraciji;
c. uvjerenje o poreznoj registraciji - ID broj;

(3) Podnosilac zahtjeva može tražiti ukupni iznos vrijednosti projekta ili dio odgovarajućih 
     sredstava, što je dužan naznačiti u zahtjevu.

Član 6.
Prijavnu dokumentaciju podnosi ovlašteno lice podnosioca i ista sadrži:
a) Obrazac 1. (podaci o podnosiocu prijave; podaci o priloženoj obaveznoj dokumentaciji);
b) Obrazac 2. (izjava)
c) Obrazac 3. (glavni projekat sa elementima: naziv projekta; nosilac projekta;  sadržaj projekta; ciljevi koji se postižu provođenjem projekta; vrijeme realizacije projekta; ukupan iznos sredstava za realizaciju projekta; traženi iznos sredstava od Općine; partnerstvo u realizaciji projekta; troškovnik projekta).

Član 7.
(1) Vrednovanje projekata provest će se u skladu sa ispunjenosti općih i posebnih kriterija propisanih Odlukom o programu utoška sredstava za sportska udruženja i udruženja građana za 2025. godinu.
(2) Kao dokaz ispunjavanja općih uvjeta podnosilac prijave je dužan dostaviti dokumentaciju navedenu u članu 5. ove odluke.

Član 8.
Pored općih i posebnih kriterija kod vrednovanja projekata Odbor za društvene djelatnosti  će uzeti u obzir i kriterije koji slijede:

(1) Pozitivni kriteriji su:
a) projekat će se provesti na prostoru Općine ili će imati pozitivan učinak za Općinu;
b) poštovana je procedura pisanja projekta;
c) jasno je definisana ciljana grupa;
d) očekivani rezultati su mjerljivi, realni i ostvarivi;
e) fokus projekta se odnosi na ljudska prava, rad sa djecom i omladinom, rad sa socijalno ugroženim stanovništvom, građanski aktivizam, zdrav način življenja i slično;
f) promovisanje kulturnih, historijskih, obrazovnih, sportskih i drugih vrijednosti općine Travnik.
      (2) Eliminacijski kriteriji su:
a) projekat nije dostavljen u naznačenom roku;
b) nedostaju formalni uvjeti za kandidovanje projekta (nepotpuna ili netačna  dokumentacija);
c) nedostaju ključne informacije o projektu;
d) projekat svojim sadržajem nije od značaja za općinu Travnik
e) izvještaj o utošku sredstava za prethodnu godinu.

Član 10.

(1) Odbor za društvene djelatnosti je dužan sačiniti Listu o raspodjeli sredstava i istu dostaviti Načelniku u roku od 25 dana od dana isteka roka javnoga poziva.
(2) Ukoliko Odbor za društvene djelatnosti  ne pripremi Listu o raspodjeli sredstava u predviđenom roku (Stav 1 ovog člana), Načelnik općine formira komisiju koja će utvrditi Listu i istu dostaviti načelniku na saglasnost. 

Član 11.

Sredstva za transfere neprofitnim organizaijama izdvajat će se iz Budžeta Općine za tekuću godinu u iznosu od 767,150,00 KM,  u skladu sa Odlukom o izvršenju budžeta. 

Član 12.

Korisnik sredstava dužan je, nakon realizacije odobrenog projekta, dostaviti izvještaj o realizaciji projekta i utrošku odobrenih sredstava, najkasnije do 15.3.2026. godine, a na zahtjev Službe, i u toku realizacije projekta.

Član 13. 

Javni poziv za dodjelu sredstava iz budžeta Općine Travnik za dodjelu sredstava sportskim udruženjima i udruženjima građana za 2025. Godinu,  ostaje otvoren 15 dana od dana objavljivanja.

Prijave na Javni poziv sa potrebnom dokumentacijom predaju se na protokol Općine Travnik ili putem pošte na adresu:
Općina Travnik
Služba za razvoj, privredu i vanprivredu
Ul. Konatur bb
72270 Travnik
Prijave se podnose u zatvorenoj koverti sa naznakom „Prijava po javnom pozivu za  transfere neprofitnim organizacijama“, sa naznakom „Ne otvaraj“.

Nepotpune i neblagovremene prijave neće se uzimati u razmatranje.

Liste odabranih korisnika bit će objavljenje na oglasnim pločama i web stranici Općine Travnik.

                                                                                             N   A   Č   E   L   N   I   K

   dr.sci, Kenan Dautović,
OB 007                                                                                                                                                              Strana 1 od 3
[image: C:\Documents and Settings\adisf\Desktop\NOVI STANDARD DOKUMENATA\ISO+GRB SMANJENO\ISO.png] (
Identifikacijski broj: 4236179780001
Matični broj: 20172550
Broj poreznog
 obveznika: 09001098
PDV broj: 236179780001
) (
Konatur bb,72270 Travnik
Telefon/fax:+387 30 511 146
E-mail:urednacelnika@opcinatravnik.com.ba
Web: 
http://www.opcinatravnik.com.ba
)



image1.png




image2.png
1509001
48 100 12805




